Ahotsak.eus atariaren bideoa. <b>Elkarrizketatzailea</b>: Xan Aire. <b>Data</b>: 2009ko azaroaren 9a.
Gurasoek hiru gerla ezagutu zituzten. 1914koa lehenik, aita desertore egin zen. Horregatik jaio zen Extefana Donostiako Altzan. 1929an itzuli ziren sorterrira, eta 1936an beste gerra bat hasi zen. 11 urte zituen Extefanak gerra hori lehertu zenean. Kanetako portura joan zen, eskolara joan aitzin ohitura zuen gisan, eta hara non ikusi zuen Hondarribia sutan. Barku txikiak zebiltzan joan-etorrian, Hondarribitik Hendaiara jendea ekarriz. Negarra begian egon omen zen begira. Denbora airean joan zitzaion ordea, eta etxeratzean ahizpa haserre zuen zain, eskolara joateko garaia aspaldi pasa zela eta. Hendaiarrek eta Hendaian lehendik ziren hegoaldekoek ere jendea hartu omen zuten haien etxeetan. Extefanaren etxean bi gazte hartu zituzten. Pilip eta Koxe. Koxe, Behobiakoa zen, errepublikarra, eta gogoan du Extefanak haren amorrua, eta nola egiten zien oihu "Viva la república!" pasatzen ziren hegazkinei. Artean ez zekiten hirugarren gerra bat hastekoa zela: II. Mundu Gerra.
<a rel="nofollow" class="external text" href="https://ahotsak.eus/hendaia/hizlariak/extefana-irastorza/">Ahotsak</a>
CC BY-SA 2.0
<a rel="nofollow" class="external text" href="https://ahotsak.eus/hendaia/pasarteak/hen-001-025/">Gerra zibila lehertu zenean jendea Hondarribiatik Hendaiara ihesi</a>